21/08/2009 | Administración LocalMunicipal
Mugardos
Notificación da Resolución da Alcaldía Nº 561/2009 a don Gabriel Sánchez, a dona Teresa Sangermán Fernández e don Francisco Yáñez Planas, ou aos posibles herdeiros ou interesados.

ANUNCIO De conformidade co disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, faise pública a notificación da resolución 561/2009 ditada o 11.08.2009, polo sr. Alcalde-Presidente accidental relativa á execución subsidiaria da demolición do inmoble declarado en estado de ruína sito na R/ María nº 8, do concello de Mugardos, que transcrita literalmente di así: “Transcorrido o prazo concedido aos herdeiros de Dna. EULALIA CANCELA CARRERÓ como propietarios segundo informe da policía local, a D. CLAUDIO DAVID BOLART TOURA como titular catastral, e a Dna. BRENDA ANN CAYETANO MANUEL BAUDIL BERRIDI e D. FREDY GANDOLFI EL BIAD (xa falecidos) segundo a Nota Simple informativa remitida polo Rexistro da Propiedade de Pontedeume (datos de 1845), para que procederan á execución das obras de demolición indicadas na Resolución da Alcaldía nº 884/2008, do inmoble sito no nº 8 da rúa María esquina con rúa Barral, referencia catastral: 0325608NJ6102N0001UK, desta localidade, sen que polos interesados se teña executado o ordenado. Atendido que se teñen valorado as obras no proxecto de demolición de data 24.03.2009, redactado pola arquitecta municipal Dna. Maria Dolores Carmen Sanchis Istrati, na contía de 3.192,15 €, IVE incluído, e presentada a conformidade coa mesma (N. R. E.4.081/31.07.2009), pola empresa Carmen Monserrat Devereux Urkiaga S. L.; obras de demolición que é necesario executar á maior brevidade posible, polo que, de non executalas os interesados, levaranse a cabo pola devandita empresa en execución subsidiaria, por non dispor o Concello dos medios materiais para levalas a cabo. Atendida así mesmo, a proposta de Resolución do concelleiro de urbanismo e industria de data 11.08.2009, pola presente RESOLVO: Primeiro.- Que transcorrido o indicado prazo de un (1) mes, sen terse executado polos interesados as obras de demolición ordenadas na Resolución da Alcaldía 884/2008 de 17.11.2008, se proceda polo Concello a efectuar execución das obras de demolición do inmoble, que se levará a cabo pola empresa Carmen Monserrat Devereux Urkiaga S. L., no prezo de 3.192,15 €, IVE incluído. Para tal efecto a execución subsidiaria das obras de demolición urxentes levarase a cabo o día 21 de SETEMBRO de 2009, ás 9:00 horas, baixo a dirección da arquitecta municipal Dna. Olga Fra Gálvez, que levantará a correspondente acta. Segundo.- Sinalar aos interesados que deben proceder á retirada dos mobles, materiais ou útiles que teñan no mencionado inmoble a demoler, pois o Concello non se fará responsable dos danos que poidan sufrir e advertirlles, así mesmo, aos interesados de que unha vez efectuadas as obras de demolición urxente do inmoble, practicarase a correspondente liquidación pola contía de 3.192,15 €. Terceiro.- Remitir a presente Resolución ao BOP para os efectos de notificación, por ser descoñecidos o enderezo, tanto de D. Gabriel Sánchez, como de Dna. Teresa Sangermán Fernández e D. FREDY GANDOLFI EL BIAD, e practicar notificación individual a D. Jose Adelino Forgacs Diaz Otero como herdeiro coñecido de Jennifer Cristina Betato Jepsen.” Mugardos, 13 de agosto de 2009 O ALCALDE ACCTAL., Asdo) XOSÉ A. BOUZA REY